CELEX: 32021D1910
Language: hu
Date: 2021-11-04 00:00:00
Title: A Tanács (KKBP) 2021/1910 végrehajtási határozata (2021. november 4.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról

2021.11.4.   
               
               
                  HU
               
               
                  Az Európai Unió Hivatalos Lapja
               
               
                  LI 389/3
               
            
         A TANÁCS (KKBP) 2021/1910 VÉGREHAJTÁSI HATÁROZATA
         (2021. november 4.)
         a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 31. cikke (2) bekezdésére,
         tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1) és különösen annak 13. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2015. július 31-én elfogadta a (KKBP) 2015/1333 határozatot.
                  
               
                     (2)
                  
                  
                     Az Egyesült Nemzetek Biztonsági Tanácsának (ENSZ BT) az 1970 (2011) sz. ENSZ BT-határozat alapján létrehozott bizottsága 2021. október 25-én egy személyt felvett a korlátozó intézkedések hatálya alá tartozó személyek és szervezetek jegyzékébe.
                  
               
                     (3)
                  
                  
                     A (KKBP) 2015/1333 határozat I. és III. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2015/1333 határozat I. és III. melléklete az e határozat mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. november 4-én.
            
               
                  a Tanács részéről
               
               
                  az elnök
               
               G. DOVŽAN
            
         
         
            (1)  HL L 206., 2015.8.1., 34. o.
         
      
      
         
            MELLÉKLET
            A következő személyt fel kell venni a (KKBP) 2015/1333 határozat I. és III. mellékletében szereplő jegyzékbe:
            
               „29. Név: 1.: Osama; 2.: Al Kuni; 3.: Ibrahim; 4.: n/a.
               
               
                  Titulus/rendfokozat: a Zawiyah-i Al Nasr idegenrendészeti fogda vezetője. Tisztség: n/a. Születési idő:1976. április 4.Születési hely: Tripoli, Libya. Azonosításra alkalmas névváltozat: a) Osama Milad; b) Osama al-Milad; c) Osama Zawiya; d) Osama Zawiyah; e) Osama al Kuni. Azonosításra csak részben alkalmas névváltozat: n/a. Állampolgárság: Líbia. Útlevélszám: n/a. Nemzeti személyazonosító szám: n/a. Cím: Zawiyah, Libya. A jegyzékbe vétel dátuma:2021. október 25.Egyéb információk: Az Al Nasr idegenrendészeti fogda tényleges vezetőjeként a szóban forgó személy közvetlenül és/vagy beosztottain keresztül részt vett az alkalmazandó nemzetközi emberi jogi normákat sértő tevékenységekben vagy emberi jogi jogsértésnek minősülő tevékenységekben, illetve támogatott ilyen tevékenységeket. A szóban forgó személy két, a závijai (Zawiyah) hálózat emberkereskedelemmel kapcsolatos tevékenységéhez szervesen kapcsolódó jegyzékbe vett személy, nevezetesen Mohamed Kashlaf (LYi.025) és Abdulrahman al Milad (LYi.026) érdekében, nevében vagy azok utasítása szerint végzett tevékenységet. Jegyzékbe véve az 1970. sz. határozat 15. és 17. pontja alapján (utazási tilalom, vagyoni eszközök befagyasztása).
               Jegyzékbe véve a 2213 (2015) sz. határozat 11. pontjának a) és f) alpontja; a 2441 (2018) sz. határozat 11. pontja alapján.
               
                  Kiegészítő információk
               
               Az Al Nasr idegenrendészeti fogda tényleges vezetőjeként a szóban forgó személy közvetlenül és/vagy beosztottain keresztül részt vett az alkalmazandó nemzetközi emberi jogi normákat sértő tevékenységekben vagy emberi jogi jogsértésnek minősülő tevékenységekben, illetve támogatott ilyen tevékenységeket. A szóban forgó személy két, a závijai (Zawiyah) hálózat emberkereskedelemmel kapcsolatos tevékenységéhez szervesen kapcsolódó jegyzékbe vett személy, nevezetesen Mohamed Kashlaf (LYi.025) és Abdulrahman al Milad (LYi.026) érdekében, nevében vagy azok utasítása szerint végzett tevékenységet. A závijai (Zawiyah) Al Nasr idegenrendészeti fogda évek óta szerepel olyan nyilvános és bizalmas jelentésekben, amelyek a Líbiában tartózkodó migránsok és menedékkérők nehéz helyzetével, azon belül pedig többek között a kínzással, a szexuális és nemi alapú erőszakkal, valamint az emberkereskedelemmel foglalkoznak. A humanitárius szervezetek, valamint az emberkereskedelem áldozatai következetesen az idegenrendészeti fogda tényleges vezetőjeként azonosították a szóban forgó személyt. Három olyan személyt, akik korábban az Al Nasr idegenrendészeti fogdában dolgoztak, börtönbüntetésre ítéltek a fogdában tartott migránsok kínzása miatt.”